***Tájékoztatás az előrehozott érettségiről***

Előrehozott érettségi vizsga tehető:

**1,****idegen nyelvekből**, kizárólag a középiskolai tanulmányok teljes befejezését megelőző első vagy második tanév vizsgaidőszakaiban

Mivel mind az idegen nyelvet még további évfolyamon is tanulná a diák, ezért osztályozó vizsgát kell tennie az érettségi vizsgát megelőző időszakban (2020. április 6. hétfő). Az osztályozó vizsgát kérvényezni kell. A szaktanár az iskola helyi pedagógiai programjának megfelelően a tanuló eddigi eredményét, munkáját figyelembe véve támogatja vagy sem a tanuló jelentkezését. A szükséges kérvény megtalálható iskolánk honlapján (Gimnázium – Tanulóknak). A szaktanár, a szülő és a diák által aláírt kérvényt a kitöltött adatlappal együtt kell leadni a jegyzőnek. Az osztályozó vizsgát az iskola oktatási igazgatóhelyettese szervezi. A vizsga eredménye lesz a tanuló által szerzett és bizonyítványba is beírt osztályzat a magasabb évfolyamokon. Az osztályozó vizsga eredményén javítani nem lehet!

2, olyan érettségi vizsgatárgyból, amelyeknél a tanuló számára az adott vizsgatárgy vizsgájára való jelentkezés feltételeinek teljesítéséhez szükséges tantárgy, tantárgyak tanítása a középiskola helyi tanterve szerint a középiskolai tanulmányok befejezését megelőző tanévek valamelyikében lezárul, először a középiskolai tanulmányok teljes befejezését megelőző első vagy második tanév május–júniusi vizsgaidőszakában, valamint az azt követő vizsgaidőszakokban.

A jelentkezés határideje február 15.

A tanuló bármelyik tantárgyból is kíván előrehozott érettségi vizsgára jelentkezni, egy vizsgaidőszakban vagy csak közép- vagy emelt szinten teheti meg. Javasoljuk, hogy a tanuló először a középszintű vizsgán mérje meg tudását, majd ezt követően bármelyik vizsgaidőszakban lehetősége van emelt szintű vizsgára jelentkezni az adott tantárgyból.

Ha az előrehozott vizsgát a tanuló nem fejezi be (vagyis nem írja meg az írásbeli részt, vagy nem megy el a szóbeli vizsgára), az adott tantárgyból csak a 12. év végén esedékes rendes érettségi vizsgán javíthat.

Az előrehozott érettségi vizsga jegyzője Makranczi Zsolt tanár úr. A jelentkezéshez szükséges adatlap is az iskola honlapjáról letölthető, illetve tanár úrtól lehet kérni január közepén. Az adatlap és a kérvény leadása még nem egyenértékű a jelentkezéssel. Az adatok rögzítése után kapja meg a diák a jelentkezési lapot, amelyet az érettségi szoftverből nyomtatunk. A lapon lévő adatokat ellenőrizni kell, és ha minden rendben, akkor aláírva kell visszaadni a jegyzőnek (kiskorú jelentkező esetén szülői aláírás is szükséges). A jelentkezés ezzel ér véget. Az adatrögzítés, a lapok kinyomtatása átfutási időt igényel, ezért kérjük, hogy ne az utolsó napokban, hanem inkább február elején adják le ezeket tanár úrnak, hogy a jelentkezés folyamata minél előbb elinduljon.